Vågan

Vågan er en kommune i Nordland. Den grenser i nord til Hadsel, i øst til Lødingen, og over Sundklakkstraumen i vest til Vestvågøy. Kommunens eneste by er Svolvær med  innbyggere. Svolvær–Kabelvåg er kommunens største befolkede område, med vel  innbyggere.

Vågan kommune ligger i Lofoten, og omfatter mesteparten av Austvågøy, hele Gimsøya og en rekke mindre øyer, blant andre Henningsvær og Skrova. En liten flik av Hinnøya tilhører også Vågan. Vågan kommune ligger lengst øst av de seks lofotkommunene. Det høyeste punktet i Vågan er toppen av Higravtindan, 1138,32 moh, like ved grensa mot Hadsel kommune.

Kommunenavnet Vågan stammer fra det gamle navnet Vågar som var navnet på de tre vågene (buktene) Kirkevågen, Kabelvåg og Storvågan.

Vågan var i middelalderen et kraftsentrum og den første organiserte byorganiseringen nord for Trondheim, les mer om Kabelvåg, Vágar i Hålogaland.

Natur og geografi
Vågan kommune har bare et ørlite, gammelt (arkeisk) grunnfjell langt sørvest på Austvågøya ved tettstedet Hopen. Det består av gabbro, dioritt og anortositt. Kommunen består ellers av om lag 70 prosent paleo-proterozoisk grunnfjell fra – millioner år før vår tid. Dypbergartene størknet ofte raskt, i løpet av de 10 millioner årene fram til  millioner år siden, og er omtrent like gamle som bergartene i Vest-Troms. Massene stammer fra mantelen, og magmaen strømmet oppover og blandet seg delvis med arkeisk grunnfjell, og størknet allerede ganske dypt nede i jordskorpa. De vanligste bergartene i denne strukturen er mangeritt og charnoctitt, for eksempel nord for Raftsundet.Ivar B. Ramberg et al, Landet blir til – Norges geologi, Norsk Geologisk Forening 2006 (2007), side 89-90.

Mellom grunnfjellsstrukturene finner vi på lavslettene rundt Kabelvåg og langs hele vestsiden av Austnesfjorden betydelige innslag av paleo-proterozoisk glimmergneis som er – millioner år gammel, men kanskje inntil  millioner år. Disse strukturene består også av grafittskifer og marmor, med innslag av jern, kvarts og mørk brungul feltspat.

Helt i sør på halvøya ut mot Henningsvær finner vi Hopen-intrusjonen utenfor stedet Hopen. Det er et  millioner år gammel formasjon av granitt og mangeritt.

I havet utenfor Lofoten og Vesterålen er derimot grunnfjellet på havbunnen dekket av yngre sedimenter.

 Befolkningssentre 
Svolvær (3966)
Kabelvåg (1712)
Henningsvær (396)
Strauman (ca 300)
Gimsøya (ca 200)
Skrova (ca 190)
Ørsnes
Laukvik 
Digermulen 
Laupstad
Hopen

Næringsliv
Fiske er viktigste næringsvei. Vågan er Nord-Norges 8. største fiskerikommune og en av Nord-Norges største oppdrettskommune.

Verkstedindustrien i Vågan er blant den største i Nord-Norge og øvrig fiskeriservice knyttet til den er betydelig. Det maritime klusteret i Vågan er stort i Nord-Norge og betydelig også i nasjonal målestokk. Skarvik AS i Svolvær er den største bedriften og vant blant annet Våganavisas kåring som årets Vågan-bedrift i 2010. Skarvik har Nord-Norges største tørrdokk som ble ferdigstilt i 2010 og var landets første reparasjonsverft som fikk ISO 9001 sertifisering i 2008. Som resultat av investeringen i tørrdokk, har Skarvik vunnet kontrakten for vedlikehold av Kystvaktens Nordkapp-klasse fartøy. Andre betydelige bedrifter innen maritim næring i Vågan er AS Lofoten Sveiseindustri (Svolvær), Marhaug (Svolvær), Nogva Svolvær AS (Svolvær), Kabelvåg Mek Verksted AS (Kabelvåg), Hovde Maritim AS (Henningsvær).

Andre viktige næringsveier er reiseliv, handel og offentlig og privat tjenesteyting.

Kommunikasjoner
Daglig flyforbindelse med de andre kortbaneflyplassene i området og stamrutenettet i Bodø. Svolvær anløpes daglig av Hurtigruten. Det er hurtigbåtforbindelse til Stokmarknes og Bodø, tidligere også til Narvik. Fergeforbindelse til Skutvik/E6. Mot Vesterålen er det fergesamband mellom Fiskebøl og Melbu. Gode bussforbindelser til og fra Svolvær. Bilferger til Skrova, Brettesnes og Digermulen.

 Politikk 

 Kommunestyrevalget 2023 

 Kommunestyrevalget 2019 

Ordførere i Vågan

Egil Wiik
Torleif Reinholdtsen
Egil Schumacher
Thor Wikan
Egil Reiertsen
Steinar Molvik (Ap), 1983-1995
Harlald Hansen (Sp), 1995-1999
Hugo Bjørnstad (Ap), 1999-2011
Eivind Holst (H), 2011-2019
Frank Johnsen (Sp), 2019-

 Fotnoter 

Referanser

Eksterne lenker


  Kommunefakta Vågan - Statistisk sentralbyrå 
  Vagan kirkem - Lofotkatedralen
  Visit Norway - Svolvær
  Visit Henningsvær  
  Vågan historielag